 "నాలో ఒక సూపర్ పవర్ వున్నమాట నిజమే ఎస్పీసాబ్. కానీ అతీంద్రీయ జ్ఞానం నిగూడంగా వున్నంతవరకే దానికి ఒక విలువా, విశిష్టావుంటాయి. మాటిమాటికీ అలౌకిక శక్తులను ప్రదర్శిస్తుంటే, మంత్రగాడి లెవెల్ కో, గారడీవాడి లెవెల్ కో దిగజారే ప్రమాదం వుంది. నాకు మీ అందరిలా మామూలు మనిషిగా, శ్రీచక్రగా జీవించాలని వుంది. అంతేగానీ మాయలు, మంత్రాలు తెలిసిన మనిషిగా బ్రతకాలని లేదు."

 "ఆమె ఏమైనా ఆపదలో చిక్కుకుందేమో? ఒకసారి మీ విల్ పవర్ ఉపయోగిస్తే తప్పేమిటి?"

 "బాలనాగమ్మ కథలో మాయల మరాఠీ తన దగ్గరున్న మాయాదర్పణంలో తను కోరుకున్నది ఏదయినా చూసినట్లుగా నన్ను కౌస్తుభ ఎక్కడుందో చూడమంటారా? ఆత్మజ్ఞానం ప్రజ్వరిల్ల చేసుకున్న యోగికి భ్రూమద్యాన్ని మాయాదర్పణంగా చేసుకోవడం అతి తేలికయిన విషయమే. కానీ అలా చేసినప్పుడల్లా ఆత్మశక్తి కొంత కొంత ఖర్చు అవుతుంది. ఆత్మ పతనమూ ప్రారంబమవుతుంది"

 "ఓకే బాబా! మీరు నాకర్దమయ్యారు. చెప్పండి. నేను మీకు చేయగల సాయం ఏమిటి?"

 "ఇంతకుముందే చెప్పానుకదా?కౌస్తుభ ఏమైందో తెలుసుకోవాలి."

 "సరే! మీరిక ఇంటికి వెళ్లండి. గంట తరువాత వచ్చి మిమ్మల్ని కలుస్తాను."

 గంట తరువాత శ్రీచక్రని ఇంటి దగ్గర కలిశాడు రవికుమార్. 

 "ఆ రోజు రాత్రి ఫిల్మ్ నగర్ ప్రాంతంలో ఒకమ్మాయిని యిద్దరు మగవాళ్లు తరుముతూ కనిపించారని రోడ్డుపక్కన కిళ్లీబడ్డీలు నడుపుతున్న ఇద్దరు వ్యాపారులు చెప్పారు. ఫిలిమ్ నగర్ దాటాక కొంచెం నిర్జనంగా వుండే ప్రదేశంలో స్వామీజీ ఆశ్రమం ఒకటుంది. రాత్రి ఎనిమిదిన్నర ప్రాంతంలో ఒకమ్మాయి ఆశ్రమంలోకి పరుగెత్తడం చూశానని, ఆశ్రమానికి ఎదురుగా వున్న షాపతను చెప్పాడు. ఆశ్రమానికి వెళ్లి ఎంక్వయిరీ చేశాం. ఆశ్రమాన్ని నడుపుతున్న స్వామీజీ దక్షిణ భారతదేశ యాత్రకి వెళ్లాడుట. ఆయనకి శిష్యులున్నారు. 

 ఒకమ్మాయి రౌడీలు తరుముతుంటే ఆశ్రమంలోకి రావడం నిజమేనని, ఆ అమ్మాయికి ధైర్యం చెప్పి, అక్కడ శిష్యులుగా వుంటున్న యిద్దరిని వెంట యిచ్చి పంపించానని, వాళ్ళామెను బస్సెక్కించి వచ్చారని ఆశ్రమం మేనేజరునని చెప్పుకున్న కృష్ణదాసు చెప్పాడు. బసెక్కిన మనిషి ఇంటికి రాకుండా మధ్యలో ఎలా మాయమైందీ... అదే మిస్టరీగా వుంది."

 "ఆశ్రమం ఎక్కడుందన్నారు?"

 చెప్పాడు రవికుమార్. 


   * * * *

 
 ఆనందాశ్రమం గేటుముందు కారాపి దిగి లోపలికి నడిచాడు శ్రీచక్ర. 

 "ఎవరు కావాలి?" స్వామీజీ లేరు....' అన్నాడు కాషాయం లుంగీ, కాషాయం జుబ్బా, మెడలో అంతంతలావు రుద్రాక్షమాలలు వేసుకున్న ఒకతడు ఎదురుపడి ప్రస్నించాడు. 

 "స్వామీజీ ఎక్కడికి వెళ్లారు?"

 "దక్షిణ బారతదేశ యాత్రకి వెళ్లారు."

 "మీ స్వామీజీ పేరేమిటి? ఎక్కడనుండి వచ్చారు?"

 "అంబాజీ ఆయన పేరు. ఎక్కడనుండి వచ్చారో ఎవరికీ తెలియదు. ఆయన జీవిత చరిత్ర తెలుసుకోవాలంటే పుస్తకం వుంది. కొనుక్కుని చదవండి."

 "స్వామీజీ లేనప్పుడు ఇక్కడ వ్యవహారాలు చూసేందుకు ఎవరో ఒకరు వుండాలికదా?ఉన్నారా?"

 "అదిగో... అక్కడుంటాడు మేనేజరు కృష్ణదాసు" గది చూపించి తన పనిమీద వెళ్లిపోయాడు ఆ శిష్యుడు. 

 కృష్ణదాసుకి తనని పరిచయం చేసుకుని, కౌస్తుభ గురించి ప్రశ్నించాడు శ్రీచక్ర. 

 "ఉదయం పోలీసులు కూడా వచ్చారు ఆ అమ్మాయి గురించి అడగడానికి. ఆ అమ్మాయి వచ్చింది నిజమే. ఎవరో తనని కారులో ఫాలో అయి కారులోకి లాగబోయారనీ, తను తప్పించుకుని పరుగెత్తి వచ్చానని చెప్పింది. ఆ రౌడీలు ఆశ్రమంలోకి కూడా జొరబడాలని చూస్తే వాచ్ మెన్ అడ్డగించి గేటవతలనుండే పంపించివేశాడట. ఆ అమ్మాయికి ధైర్యం చెప్పి, ఆశ్రమంలోని ఇద్దరు శిష్యులను వెంటిచ్చి పంపించాను బస్సెక్కించమని. వాళ్లు బస్సెక్కించి వచ్చామని చెప్పారు."

 ఎంత ప్రశ్నించినా అతడినుండి అంతకుమించిన ఇన్ ఫర్ మేషన్ పొందలేకపోయాడు శ్రీచక్ర. అతడితో సెలవు తీసుకుని బయటికి నడిచాడు. 

 కారెక్కి డోర్ మూస్తుంటే - 

 చేతినిండా రంగురంగుల గాజులతో, గాజులకి అటూ ఇటూ వెండి కడియాలతో, వేళ్లకి వెండి ఉంగరాలతో వున్న నల్లటి చెయ్యొకటి కిటికీ లోంచి లోపలికి వచ్చింది. 

 ఆశ్చర్యంగా ఆమెకేసి చూశాడు శ్రీచక్ర. 

 పదహారేళ్ల పరువాల యువతి!

 రవికలేని ఎదపై ముతక చీర.

 ఆ పయిట మీద రంగురంగుల పూసలతో దండలు. చూడగానే తెలిసిపోతూంది గిరిజన కన్యని!

 దిగులుగా, నీరసంగా వుందామె ముఖం. 

 శ్రీచక్ర జేబులోకి చేయి పోనిచ్చి పర్సు బయటికి తీసి అందులోంచి పదిరూపాయల నోటొకటి తీసి ఆమె చాచిన చేతిలో వుంచాడు. 

 ఆమె గుప్పెట మూయలేదు. 

 చాచిన చేతిని వెనక్కి తీసుకోలేదు. 

 శ్రీచక్ర మరో పదిరూపాయల నోటు తీసి ఆమె చేతిలో వుంచాడు. 

 ఆమె ఈసారి కూడా గుప్పెట మూయలేదు. చేతిని వెనక్కి తీసుకోలేదు. 

 "డబ్బొద్దా? ఏం కావాలి నీకు?"ఆశ్చర్యంగా అడిగాడు. 

 "దారితప్పి తిరుగుతున్న నన్ను నా తావుకు చేర్చు దొరా!"

 "ఎక్కడ మీ వూరు?"

 "చెంచు గూడెం మాది. నల్లమల అడవిలో వుంది."

 "ఇక్కడికెలా వచ్చావు?"

 "నా రాత నన్నిట్ల తీసుకువచ్చింది, నన్ను సుడిగాలివోలే తిప్పుతున్నది. నాకంతా గుబుల గుబులుగా వుంది దొరా! నన్ను నా తావుకి చేర్చు."

 "మీ ఊరికి బస్సుందా? బస్సుకి ఎంతవుతుందో చెప్పు? చార్జీలకి డబ్బిస్తాను" అంటూ మళ్లీ పర్సు తీశాడు. 

 "నాకు పైసలెందుకు? నన్ను నా తావుకు చేర్చు దొరా!"

 "అయితే కారెక్కు. నిన్ను తీసుకెళ్లి నాకు తెలిసిన ఒక పోలీసాయనకు అప్పజెబుతాను. ఆయన పోలీసులను వెంటపంపి నిన్ను నీ గూడానికి చేర్పిస్తాడు."

 "పోలీసులు వద్దు. ఆళ్లు దొంగలు. ఆళ్లని చూస్తే నాకు బెయ్యం. నీవే నన్ను తీసుకెళ్లు దొరా!"

 "నాకిప్పుడు కుదరదమ్మాయ్. నేనే ఒక సంకటంలో పడి కొట్టుకుంటున్నా. కావాలంటే బస్సుకి ఛార్జీలిస్తాను. లేకపోతే పోలీసులకి చెప్పి నిన్ను నీ గూడానికి సురక్షితంగా పంపే ఏర్పాటు చేస్తాను. నాకు మాత్రం కూదరదంటే కుదరదు."

 "అయితే నన్నుంచుకో దొరా! నన్ను మనువాడక్కర్లేదు. నా ఇష్టమొచ్చినన్నాళ్లు నీ దగ్గరుంటా. ఇష్టం లేకపోతే వెళ్లిపోతా!"

 "ఏయ్... ఏం మాటలేస అవి?" కొట్టటానికి చెయ్యెత్తాడు. 

 దెబ్బపడకుండా దూరంగా తప్పుకుని పకపక నవ్వింది. 

 అంత దైన్యమూ ఎక్కడ పారిపోయిందో!

 ఎంత నాటకమాడింది?

 శ్రీచక్రకి పట్టరాని కోపం వచ్చింది. పట్టుకు తన్నాలన్నట్లుగా క్రిందికి దిగాడు. 

 ఆమె అందకుండా ఆశ్రమంలోకి పరుగెత్తింది. వెనక్కి వెనక్కి తిరిగి 'వ్వె వ్వె వ్వె' అని వెక్కిరిస్తూ. 

 ఆమె కాళ్ల అందెల శబ్దం అతడి చుట్టూ పరిభ్రమిస్తున్నట్లుగా వుంది. ఎందుకో ఆ శబ్దం సుపరిచితం అనిపిస్తోంది.

  ఆ చిలిపి కళ్లు, కొంటె మాటలు, ఆ నీలి నీలి శరీరవర్ణమూ, పదహారేళ్ల పరువాలు అన్నీ..........

 కేతకి....!

 ఉప్పెనలా ఒక కెరటం విసురుగా వచ్చి అతడి ముఖానికి తగిలినట్లుగా అయింది.

 కౌస్తుభ అకాల మరణం పొందిందా?

 మళ్లీ పిశాచంగా మారిపోయిందా?

 "ఏయ్.. .ఏయ్! బయటకి నడు..." కర్ర తీసుకుని వెంటపడ్డాడు కాషాయం దుస్తుల్లో వున్న ఒక యువకుడు. 

 అందీ అందనట్లుగా పరుగెడుతూ పకపక నవ్వుతోంది. ఆమెకది ఒక ఆటలా వుంది. 

 అతడు పరుగెత్తి పరుగెత్తి ఎగశ్వాస వచ్చి ఆయాసపడుతూ, రొప్పుతూ అరుస్తున్నాడు.

 "ఎక్కడనుంచి వచ్చిందో ఈ పిచ్చిది...? ఆశ్రమంలో జొరబడి ఒకటే సతాయిస్తోంది. ఈ రోజు దీని అంతు తేల్చుకోనిదే వదలను."

 పట్టుదలగా అతడు తరుముతుంటే, ఆమె బయటకు పరుగెత్తుకు వచ్చింది. అతడిని శ్రీచక్ర కారు చుట్టూ తిప్పసాగింది. 

 నవ్వుతోంది. 

 ఆ నవ్వు వింటున్నకొద్దీ అతడిలో కసి చెలరేగిపోతోంది .చేతిలో కర్రని బలంగా ఆమె కాళ్లకేసి విసిరాడు. 

 అది గట్టిగానే తగిలినట్టుంది. "అమ్మా" అంటూ కూలబడిపోయింది. 

 అతడు లంఘించినట్లుగా ఆమె ముందుకెళ్లి నిలబడి, పూసలతో వున్న కొప్పును పట్టుకుని లాగుతూ అరిచాడు.

 "ఏమే! నీకు మస్తీ ఎక్కువైందా? ఆశ్రమంలోకి రాకూడదంటే వచ్చి ఆశ్రమంలో వున్న వాళ్ళని పిచ్చి పిచ్చి మాటలతో సతాయిస్తూ తిడతావా? ఈసారి ఆశ్రమంలోకి అడుగుపెట్టావా చంపేస్తాను."

 "అరే! ఏం మనిషివయ్యా? పెద్ద సాధువులా కాషాయం గుడ్డలు కట్టుకున్నావు? ఆడపిల్లను పట్టుకుని కొట్టొచ్చా?" మందలింపుగా అన్నాడు శ్రీచక్ర. 

 "మీకు తెలియదు. ఇదొక పిచ్చిది. ఆశ్రమంలోకి రాకూడదంటే వినకుండా లోపలకి జొరబడుతోంది."
 "naalo oka super paver vunnamata nijame espisab. cony atindriya ghnaanam niguudamgaa vunnantavarake daaniki oka viluwa, vishishtaavuntaayi. matimatiki aloukika saktulanu pradarsistunte, mantragadi level koo, garadivadi level koo digajare pramaadam vundi. naaku mee andarila maamuulu manishigaa, srichakragaa jeevinchaalani vundi. antegaanee maayalu, mantraalu telisina manishigaa bratakaalani ledu."

 "aame emaina aapadalo chikkukundemo? okasari mee vill paver upayogiste tappemiti?"

 "balanagamma kathalo maayala maraatii tana daggarunna mayadarpanamlo tanu korukunnadi edayina chusinatlugaa nannu kaustubha ekkadundo chudamantara? aatmagnaanam prajvarilla chesukunna yogiki bhroomadyaanni maayaadarpanamgaa chesukovadam athi telikayina vishayame. cony alaa chesinappudalla aatmasakti kontha kontha kharchu avutundi. aatma patanamuu praarambamavutundi"

 "oke baba! meeru naakardamayyaaru. cheppandi. nenu meeku cheyagala saayam emiti?"

 "intakumunde cheppanukada?kaustubha emaindo telusukovali."

 "sare! meerika intiki vellandi. ganta taruvaata vachi mimmalni kalustaanu."

 ganta taruvaata srichakrani inti daggara kalisaadu ravikumar. 

 "aa roju raatri fillm nagar praantamlo okammaayini yiddaru magavaallu tarumutuu kanipinchaarani roddupakkana killibaddilu naduputunna iddaru vyaapaarulu cheppaaru. philim nagar daataaka konchem nirjanamgaa vunde pradesamlo swamiji aashramam okatundi. raatri enimidinnara praantamlo okammai aashramamloki parugettadam chusanani, aasramaaniki edurugaa vunna shapatanu cheppaadu. aasramaaniki velli enkvairy chesham. aashramaanni naduputunna swamiji dakshina bharatadesa yaatraki vellaaduta. aayanaki shishyulunnaaru. 

 okammai roudiilu tarumutunte aashramamloki ravadam nijamenani, aa ammayiki dhairyam cheppi, akkada shishyulugaa vuntunna yiddarini venta yichi pampinchaanani, vaallaamenu bassekkinchi vacharani aashramam menejarunani cheppukunna krishnadaasu cheppaadu. basekkina manishi intiki rakunda madhyalo ela maayamaindii... adhe mistariigaa vundi."

 "aashramam ekkadundannaru?"

 cheppaadu ravikumar. 


   * * * *

 
 aanandaasramam getumundu karapi digi lopaliki nadichaadu srichakra. 

 "evaru kavali?" swamiji leru....' annadu kashayam lungee, kashayam jubba, medalo antantalaavu rudraakshamaalalu vesukunna okatadu edurupadi prasninchaadu. 

 "swamiji ekkadiki vellaaru?"

 "dakshina baratadesa yaatraki vellaaru."

 "mee swamiji peremiti? ekkadanundi vachaaru?"

 "ambaji aayana paeru. ekkadanundi vacharo evariki teliyadu. aayana jeevita charitra telusukovalante pustakam vundi. konukkuni chadavandi."

 "swamiji lenappudu ikkada vyavahaaraalu chusenduku evaro okaru vundaalikadaa?unnara?"

 "adigo... akkaduntaadu menejaru krishnadaasu" gadi chuupinchi tana panimeeda vellipoyaadu aa shishyudu. 

 krushnadaasuki tanani parichayam chesukuni, kaustubha gurinchi prasninchaadu srichakra. 

 "udayam poliisulu kuudaa vachaaru aa ammai gurinchi adagadaaniki. aa ammai vachindi nijame. evaro tanani kaarulo falo ayi kaaruloki lagaboyarani, tanu tappinchukuni parugetti vachanani cheppindi. aa roudiilu aashramamloki kuudaa jorabadaalani chuste wach men addaginchi getavatalanunde pampinchivesaadata. aa ammayiki dhairyam cheppi, aasramamlooni iddaru shishyulanu ventichi pampinchaanu bassekkinchamani. vaallu bassekkinchi vachamani cheppaaru."

 entha prasninchinaa atadinundi antakuminchina in far meshan pondalekapoyadu srichakra. atadito selavu teesukuni bayatiki nadichaadu. 

 kaarekki dor moosthunte - 

 chetininda rangurangula gaajulatho, gajulaki atuu itoo vendi kadiyaalato, vellaki vendi ungaraalato vunna nallati cheyyokati kitiki lonchi lopaliki vachindi. 

 aascharyamgaa aamekesi chushadu srichakra. 

 padahaarella paruvaala yuvati!

 ravikaleni edapai mutaka cheera.

 aa payita meeda rangurangula poosalatho dandalu. chudagaane telisipotundi girijana kanyani!

 digulugaa, neerasamgaa vundame mukham. 

 srichakra jebuloki cheyi ponichi parsu bayatiki teesi andulonchi padiruupaayala notokati teesi aame chaachina chetilo vunchaadu. 

 aame guppeta mooyaledu. 

 chaachina chetini venakki teesukoledu. 

 srichakra maro padiruupaayala notu teesi aame chetilo vunchaadu. 

 aame eesaari kuudaa guppeta mooyaledu. chetini venakki teesukoledu. 

 "dabbodda? yem kavali neeku?"aascharyamgaa adigaadu. 

 "daaritappi tirugutunna nannu naa taavuku cherchu dora!"

 "ekkada mee vuuru?"

 "chenchu goodem maadi. nallamala adavilo vundi."

 "ikkadikela vachaavu?"

 "naa raata nannitla teesukuvachindi, nannu sudigalivole tipputunnadi. naakantaa gubula gubulugaa vundi dora! nannu naa taavuki cherchu."

 "mee ooriki bassunda? bassuki entavutundo cheppu? chaarjeelaki dabbistaanu" antuu malli parsu teesaadu. 

 "naaku paisalenduku? nannu naa taavuku cherchu dora!"

 "ayithe kaarekku. ninnu teesukelli naaku telisina oka polisayanaku appajebutaanu. aayana poliisulanu ventapampi ninnu nee goodaaniki cherpistaadu."

 "poliisulu vaddu. aallu dongalu. aallani chuste naaku beyyam. neeve nannu teesukellu dora!"

 "nakippudu kudaradammay. nene oka sankatamlo padi kottukuntunna. kavalante bassuki chaarjeelistaanu. lekapothe polisulaki cheppi ninnu nee goodaaniki surakshitamgaa pampe erpaatu chestaanu. naaku maatram koodaradante kudaradu."

 "ayithe nannunchuko dora! nannu manuvaadakkarledu. naa ishtamochinannaallu nee daggarunta. ishtam lekapothe vellipota!"

 "yey... yem matalesa avi?" kottataaniki cheyyettaadu. 

 debbapadakunda dooramgaa tappukuni pakapaka navvindi. 

 anta dainyamuu ekkada paaripoyindo!

 entha naatakamaadindi?

 srichakraki pattaraani kopam vachindi. pattuku tannaalannatlugaa krindiki digaadu. 

 aame andakunda aashramamloki parugettindi. venakki venakki tirigi 'vve vve vve' ani vekkiristuu. 

 aame kaalla andela sabdam atadi chuttu paribhramistunnatlu vundi. enduko aa sabdam suparichitam anipistondi.

  aa chilipi kallu, konte maatalu, aa neeli neeli sareeravarnamuu, padahaarella paruvaalu annee..........

 ketaki....!

 uppenala oka keratam visurugaa vachi atadi mukhaniki tagilinatlugaa ayindi.

 kaustubha akaala maranam pondindaa?

 malli pisaachamgaa maripoyinda?

 "yey.. .yey! bayataki nadu..." karra teesukuni ventapaddaadu kashayam dustullo vunna oka yuvakudu. 

 andee andanatlugaa parugedutuu pakapaka navvutondi. aamekadi oka aatalaa vundi. 

 atadu parugetti parugetti egashwasa vachi aayaasapadutuu, ropputuu arustunnadu.

 "ekkadanunchi vachindo ee picchidi...? aashramamlo jorabadi okate sataayistondi. ee roju deeni antu telchukonide vadalanu."

 pattudalagaa atadu tarumutunte, aame bayataku parugettuku vachindi. atadini srichakra kaaru chuttu tippasaagindi. 

 navvutondi. 

 aa navvu vintunnakoddii atadilo kasi chelaregipotondi .chetilo karrani balangaa aame kallakesi visiraadu. 

 adhi gattigaane tagilinattundi. "amma" antuu koolabadipoyindi. 

 atadu langhinchinatlugaa aame mundukelli nilabadi, poosalatho vunna koppunu pattukuni laagutuu arichaadu.

 "eme! neeku mastee ekkuvainda? aashramamloki rakudadante vachi aashramamlo vunna vaallani picchi picchi maatalatho sataayistuu tidatava? eesaari aashramamloki adugupettava champestanu."

 "are! yem manishivayya? pedda sadhuvula kashayam guddalu kattukunnavu? aadapillanu pattukuni kottocha?" mandalimpugaa annadu srichakra. 

 "meeku teliyadu. idoka picchidi. aashramamloki rakudadante vinakunda lopalaki jorabadutondi."